b'\n_START_ARTICLE_\nSibirski sulec\n_START_SECTION_\nOpis\n_START_PARAGRAPH_\nJe najve\xc4\x8dji predstavnik sulcev na svetu. Po fizionomiji je zelo podoben sulcu, kakr\xc5\xa1nega poznamo pri nas. Razlikuje se po velikosti in v barvi repa, ki pri sibirskem sulcu prehaja v rde\xc4\x8do. Ima zna\xc4\x8dilno veliko glavo, z velikimi usti in zobmi, po telesu pa zna\xc4\x8dilne \xc4\x8drne pike. Odrasli primerki so veliki preko 1 metra in te\xc5\xbeki med 30 in 50 kg, v sibirskih rekah tudi preko 80 kg. Leta 1988 je bil na reki Kotui ulovljen najve\xc4\x8dji primerek velik 210 cm in te\xc5\xbeak 105 kg. Lahko do\xc4\x8daka starost tudi preko 55 let.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nRaz\xc5\xa1irjen je po celotnem sibirskem pore\xc4\x8dju, od Volge, preko Urala, Oba, Jeniseja, Selenge, Lene, pa vse do Amurja. Tako kot sulec (znanstveno ime Hucho hucho) \xc5\xbeivi tudi sibirski sulec v hitrih in bolj hitrih predelih rek._NEWLINE_Kot je za \xc5\xa1portni ribolov zanimiv sulec, je sibirski sulec \xc5\xa1e toliko bolj zanimiv, zaradi njegove velikosti. Poseben izziv za \xc5\xa1portne ribi\xc4\x8de pa je ulov s tehniko muharjenja.\n_START_SECTION_\nPrehranjevanje\n_START_PARAGRAPH_\nJe riba plenilka, ki se ve\xc4\x8dinoma hrani z ostalimi vrstami rib. Ve\xc4\x8dji primerki lahko uplenijo tudi manj\xc5\xa1e sesalce in ptice.'